Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
En Haitio, la homofobiaj movadoj aktiviĝas profitante de la kontraŭkolonia diskurso
#000004
La konservemaj partoj de la haitia socio konsideras samseksemon kaj GLATajn [eo] rajtojn kiel “importitajn” de eksterlande.
#000006
Ekzemple, kiam oni publikigis la leĝprojekton de la nova Haitia punkodo [fr] per prezidenta dekreto [eo] la 24-an de junio 2020, protestantaj kaj katolikaj eklezioj publike esprimis sian malkonsenton ĉar ĝi punas, unuafoje, diskriminacion surbaze de seksa orientiĝo. La eklezioj interpretis la tekston kiel komencon de ebligo de kontraŭleĝaj praktikoj kiel bestoseksemo kaj infanseksemo [eo].
#000007
Aldone, petskribon [fr], nomatan “Renversi la laŭleĝigon de infana prostituado, incesto, bestseksemo kaj samseksemo en Haitio”, lanĉis la Protestanta Federacio de Haitio (FPH) kaj Shekinah, du strukturoj de la protestanta eklezio kaj de la haitia diasporo. La petskribo kolektis pli ol 130 000 subskribojn.
#000009
Pro tio ke oni neniam antaŭe difinis samseksemon kiel krimon en la haitia punkodo, ĉi tiu projekto do ne celas senpunigi samseksemon, sed puni diskriminacion pro seksa orientiĝo.
#000010
Malgraŭ tio, en 2017, la haitia senato aprobis leĝprojekton kiu malpermesas edzecon inter GLATaj homoj, kaj ĉian promocion de samseksemo en la lando. Tamen, tiu leĝprojekto neniam estis konsiderata en la ĉambro de deputitoj. Aliflanke, dekreto adoptita [fr] en junio 2020 permesas al transgenruloj ŝanĝi sian morfologion kaj adapti sian sekson sur sia identiga karto.
#000011
Fronte al manifestacioj fare de kristanoj kaj al perfortaj kaj homofobiaj reagoj ĉe la sociaj retoj, necesis kampanjo de konsciigo kaj informado por klarigi transidentecon kaj samseksemon, kiel diris al Tutmondaj Voĉoj per telefono Hetera Estimphil, kristana transgenrulino kaj prezidanto de la GLATa asocio KOURAJ. Ŝi ankaŭ lanĉas alvokon al toleremo, per filmetoj [fr] de la asocio por konsciigi la publikon pri homofobia perforto.
#000012
Tamen, la asertoj pri la ligo inter samseksemo kaj eksterlanda influo estas kutimaj en la haitia socio. Ekzemple, en ĉi tiu perforta deklaro, uzanto de Twitter [en/ht] sciigas ke se Jean-Jacques Dessalines, la heroo de la sendependiĝo de Haitio, estus vivanta, “li fortranĉus la kapon ankaŭ de tiuj samseksemuloj, ĉar ili praktikas tiun aĉaĵon de blankuloj”.
#000015
En Haitio, kelkaj traktas la protekton de fundamentaj GLATaj rajtoj en Haitio ne nur kiel eksteran influon, sed ankaŭ kiel rezulton de programo kreita laŭ eksterlanda politiko. En junio 2020, pepo ĉe Twitter [fr] afiŝita de la kanada ambasadejo okaze de la gejfiera monato kaŭzis skandalon, ĉar la kanada ambasadejo esprimis sian subtenon de la movado kaj afiŝis foton de la GLATa flago ŝvebanta en la korto de la ambasadejo en Portoprinco. Laŭ Auguste D’Meza, instruisto ĉe la Universitato de la haitia ŝtato, Kanado perfidis la konvencion de Vieno [fr] ĉar ĝi hisis flagon kiu reprezentas socian movadon. La debato ankaŭ estis vigla [ht] ĉe Twitter.
#000016
Aliaj uzantoj ĉe Twitter konsentas pri la ideo ke samseksemo en Haitio estas influata de eksterlande [ht]: “Daŭrigu pretendi ne vidi ke la kanada ambasadejo detruas ĉion kio restas al ni kiel familia valoro en la lando per socia koloniado. Blankuloj estas samseksemuloj, ili bezonas fari ankaŭ nin samseksemaj.”
#000017
La latenta homofobio en Haitio
#000018
Same kiel perforto kontraŭ virinoj, perforto kontraŭ la GLATa komunumo en Haitio delonge estis temo tabua aŭ ignorata. La asocio KOURAJ, kies prezidanton oni trovis mortinta [en] en novembro 2019, listigis nur 14 deklaritajn perfortojn [fr] inter 2016 kaj 2018. Sume 13 viroj kaj 1 virino asertis ke perfortis ilin unu aŭ pluraj familianoj, junuloj, homoj kun veturiloj aŭ grupoj de neidentigitaj viroj. KOURAJ instigas la viktimojn denunci la perfortajn agojn por ke la statistikoj ĝuste montru la realon.
#000019
Oni ankaŭ silentigis provojn videbligi la GLATan komunumon. Ekzemple, la festivalo Massi-Madi Haiti (“Masisi” kaj “Madivin” estas oftaj vortoj en la haitia kreola uzataj por paroli pri samseksemuloj) devus okazi unuafoje en 2016, sed oni malpermesis [en] ĝin pro minacoj kaj kritikoj fare ĉefe de la eklezio [fr], de la sociaj retoj [ht] kaj de kelkaj anoj de la haitia registaro [fr]. En la paroloj kolektitaj en 2016 de CTV News [en], la reprezentanto de la festivalo en Montrealo, Anthony Manuel Plagnes Paya, diris ke “la anoj de KOURAJ estas minacataj (de morto) kaj ili timas eliri”.
#000020
Subtenante la GLATan komunumon kaj FOKAL [fr], verkistoj, artistoj, aktoroj, ĵurnalistoj kaj aliaj famuloj lanĉis petskribon [fr] kontraŭ la maltoleremo en Haitio. Malgraŭ la kritikoj, KOURAJ ja organizis la festivalon diskrete kaj sekrete.
#000021
En 2020, ĵurnalistoj aŭdigis siajn kritikojn rilate al la reagoj fare de religiaj kaj konservemaj grupoj. Ili atentigis pri ties silento rilate al la politika devojiĝo de la aktualaj potenculoj kaj pri la povreco de la lando. La ĵurnalisto Anne-Marline Eugene afiŝis pri tio:
#000022
Di pastè a pou mwen lap bon poul lanse plizyè lòt petisyon paske se pa sel code pénal la ki ka anpeche Haïti antre "...
#000023
Civitanaj komunikilojHomaj rajtojRajtoj je seksa diverseco (GLAT)Regado
#000026
Plej novaj artikoloj pri Haitio
#000027
Aboni komentojn de ĉi tiu artikolo per retpoŝto
#000034
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000037
Speciala danko al niaj multaj subtenantoj
#000038